CELEX: 22005D0024
Language: et
Date: 2005-02-08 00:00:00
Title: EMP Ühiskomitee otsus nr 24/2005, 8. veebruar 2005, millega muudetakse EMP Ühiskomitee töökorda

23.6.2005   
            
            
               ET
            
            
               Euroopa Liidu Teataja
            
            
               L 161/54
            
         EMP ÜHISKOMITEE OTSUS
   nr 24/2005,
   8. veebruar 2005,
   millega muudetakse EMP ühiskomitee töökorda
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud protokolliga, millega kohandatakse Euroopa Majanduspiirkonna lepingut, edaspidi “leping”, eriti selle artikli 92 lõiget 3,
   ning arvestades järgmist:
   
               (1)
            
            
               EMP ühiskomitee töökord võeti vastu EMP ühiskomitee 8. veebruari otsusega 1994. aasta otsusega nr 1/94. (1)
               
            
         
               (2)
            
            
               Vastavalt aktile Austria Vabariigi, Soome Vabariigi ja Rootsi Kuningriigi ühinemistingimuste ja Euroopa Liidu aluslepingutesse tehtavate muudatuste kohta, (2) koostab Euroopa Liit lepingu lisadesse integreeritavate Euroopa Ühenduse õigusaktide tekstid soome ja rootsi keeles ning lepingu lisade või protokollide muutmist käsitlevad EMP ühiskomitee otsused soome ja rootsi keeles avaldatakse Euroopa Liidu Teataja EMP osas.
            
         
               (3)
            
            
               Pärast Nice’i lepingu (3) jõustumist sai Euroopa Ühenduste Teataja nimeks Euroopa Liidu Teataja.
            
         
               (4)
            
            
               Pärast seda, kui 14. oktoobril 2003 kirjutati Luxembourgis alla lepingule Eesti Vabariigi, Küprose Vabariigi, Leedu Vabariigi, Läti Vabariigi, Malta Vabariigi, Poola Vabariigi, Slovaki Vabariigi, Sloveenia Vabariigi, Tšehhi Vabariigi ja Ungari Vabariigi osalemise kohta Euroopa Majanduspiirkonnas (edaspidi “EMP laienemisleping”), (4) tuleb lepingus esitatud keelte loetelu vastavalt kohandada.
            
         
               (5)
            
            
               EMP laienemisleping ei ole veel jõustunud, kuid seda kohaldatakse ajutiselt ning seepärast kohaldatakse ka käesolevat otsust kuni EMP laienemislepingu jõustumiseni ajutiselt,
            
         ON VASTU VÕTNUD JÄRGMISE OTSUSE:
   Artikkel 1
   
               1.
            
            
               Artikli 6 lõike 2 tekst asendatakse järgmisega:
            
         
      “Vastavalt artikli 102 lõikele 1 lepingu lisadesse integreeritavate Euroopa Ühenduse õigusaktide tekstid on võrdselt autentsed tšehhi, taani, hollandi, inglise, eesti, soome, prantsuse, saksa, kreeka, ungari, itaalia, läti, leedu, malta, poola, portugali, slovaki, sloveeni, hispaania ja rootsi keeles sellistena, nagu nad Euroopa Liidu Teatajas avaldatakse. Need õigusaktid koostatakse islandi ja norra keeles ning EMP ühiskomitee kinnitab nad koos lõikes 1 nimetatud asjaomaste otsustega.”
   
   
               2.
            
            
               Artikli 11 lõike 1 tekst asendatakse järgmisega:
            
         
      “EMP ühiskomitee otsused, millega muudetakse lepingu lisasid või protokolle, avaldatakse tšehhi, taani, hollandi, inglise, eesti, soome, prantsuse, saksa, kreeka, ungari, itaalia, läti, leedu, malta, poola, portugali, slovaki, sloveeni, hispaania ja rootsi keeles Euroopa Liidu Teataja EMP osas ning islandi ja norra keeles Euroopa Liidu teataja EMP kaasandes.”
   
   Artikkel 2
   Käesolev otsus jõustub selle vastuvõtmise päeval.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 8. veebruar 2005
      
         
            EMP ühiskomitee nimel
         
         
            eesistuja
         
         Richard WRIGHT
      
   
   
      (1)  EÜT L 85, 30.3.1994, lk 60.
   
      (2)  EÜT C 241, 29.8.1994, lk 21, muudetud EÜT L 1, 1,1,1995, lk 1.
   
      (3)  EÜT C 80, 10.01.2001, lk 26.
   
      (4)  ELT L 130, 29.4.2004, lk 3.